Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 506/14/3307	Prievidza, 9.2.2015
EEČ : 2-27-21-2015

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 10.8.2014 o 07.30 h  v rodinnom dome č. 675/28 na Športovej  ul.  v Nitrianskom Pravne, okr. Prievidza sa vyhrážal svojej manželke XXXXX, nar. XXXXX zabitím, udrel ju päsťou do hrudníka, čím v poškodenej vzbudil obavu, že hrozby splní

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník PZ  Obvodného oddelenia PZ v Nitrianskom Pravne  dňa 12.8.2014  začal trestné stíhanie  a dňa 14.8.2014 vzniesol obvinenie  XXXXX z prečinu nebezpečného vyhrážania podľa § 360 ods.1,2 písm b/ Tr. zák s poukazom na § 139 ods.1 písm c,e, Tr. zák., ktorého sa mal obvinený dopustiť dňa 10.8.2014 o 07.30 h  v rodinnom dome č. 675/28 na Športovej  ul.  v Nitrianskom Pravne, okr. Prievidza, keď sa vyhrážal svojej manželke XXXXX, nar. XXXXX zabitím, udrel ju päsťou do hrudníka, čím v poškodenej vzbudil obavu, že hrozby splní.

Po skončení vyšetrovania doručil poverený príslušník PZ  tunajšej prokuratúre vyšetrovací spis s návrhom na zastavenie trestného stíhania. 

Preskúmaním vyšetrovacieho spisu som zistila, že v priebehu vyšetrovania vyplynula potreba skúmania duševného stavu obvineného XXXXX. Preto po vydaní príkazu súdu sp. zn. 0Tp 454/2014 dňa 29.10.2014 boli uznesením policajta zo dňa 7.11.2014   pribratí znalci z odboru zdravotníctva-psychiatrie a bol vypracovaný znalecký posudok z odboru zdravotníctvo a farmácia, odvetvie psychiatria znalcami MUDr.Hrabovskou a  MUDr.Frankovičom.

Zo znaleckého posudku vyplynulo, že obvinený XXXXX v čase spáchania skutku trpel duševnou chorobou-organickou poruchou s bludmi a atypickou zmiešanou formou demencie pri Alzheimerovej chorobe, so zistením chradnutia mozgovej kôry, s poruchami poznávania, pamäti, poruchami myslenia v zmysle bludov a následnou agresivitou, pre ktoré nebol schopný rozpoznať protiprávnosť svojho konania a nebol schopný svoje konanie ovládať. Znalci  pobyt obvineného  na slobode z psychiatrického hľadiska považujú za nebezpečný, nie je schopný chápať  zmysel trestného konania. Navrhli mu  uložiť ochranné psychiatrické liečenie  ambulantnou  formou. Obvinený je po opakovanom ústavnom preliečení  v dispenzárnej ambulantnej psychiatrickej starostlivosti, bola mu indikovaná depotná  liečba injekčnou formou podávanou pravidelne ambulantne, v dôsledku odmietnutia hospitalizácie obvineného príbuznými na ODCH. 

V zmysle § 215 ods. 1 písm. e) Trestného poriadku „Prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

V zmysle § 23 Trestného zákona „Kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Vzhľadom na splnenie vyššie citovaných zákonných podmienok som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Eva Konopová
prokurátorka